Public procurement notice: Contract Award Notice
Published: 2022-01-25
Buyer: Forsvarsministeriets Ejendomsstyrelse
Country: DK
Contract type: Services
Procedure: Open procedure
CPV classification: 71311000: Civil engineering consultancy services | 71312000: Structural engineering consultancy services | 71313000: Environmental engineering consultancy services | 71313400 | 71315210
Estimated value: 30000000 DKK
Award criteria: The most economic tender

Technical requirements: Rammeaftalen har til formål at sikre Forsvarsministeriets myndighedsområdes behov for rådgivning i forbindelse med dennes aktiviteter i Arktis (Færøerne og Grønland). Forsvarsministeriets aktiviteter i Arktis medfører blandt andet opretholdelse af et antal etablissementer og arealer mv., hvorfor der kan opstå behov for eksterne rådgivningsydelser i forbindelse med natur- og miljøopgaver samt i mindre grad bygge- og anlægstekniske opgaver. Rammeaftalen omfatter forskellige rådgivningsydelser, herunder bl.a. rådgivning i forbindelse med: Jord- og grundvandsforurening, bygningsforurening, industrimiljø, herunder miljøgodkendelser, VVM, mv., miljø- og energiledelse, naturforvaltning samt diverse opgaver af bygge- og anlægsteknisk karakter.
Forsvarsministeriet har flere aktiviteter i Arktis, herunder i Grønland og på Færøerne, der løbende medfører behov for indkøb af rådgivning inden for navnlig miljøområdet. Tidligere og nuværende aktiviteter kan bl.a. have medført forureninger, som der er behov for at undersøge og vurdere risikoen af. Ligeledes kan der være behov for for at afværge forureninger og foretage oprydning af materiel. I forbindelse med aktiviteterne i Arktis har Forsvarsministeriet derfor behov for ekstern rådgivning inden for miljø og natur, i særdeleshed i forhold til håndtering af jord- og grundvandsforureninger, og i mindre grad inden for det bygge- og anlægstekniske område.
Forsvarsministeriets Ejendomsstyrelsen ønsker derfor at indgå en rammeaftale for rådgivning vedrørende Forsvarsministeriets aktiviteter i Arktis. Rammeaftalen vil afhjælpe Forsvarsministeriets Ejendomsstyrelsens løbende behov for ekstern rådgivning inden for natur- og miljøopgaver, samt i mindre grad bygge- og anlægstekniske opgaver. De primære opgaver under rammeaftalen vil omfatte rådgivningsydelser, herunder bl.a. rådgivning i forbindelse med: Jord- og grundvandsforurening, bygningsforurening, industrimiljø, herunder miljøgodkendelser, VVM, mv., miljø- og energiledelse, naturforvaltning samt diverse opgaver af bygge- og anlægsteknisk karakter.
Rammeaftalen forventes tildelt til tre rådgivere, hvorefter alle opgaver under rammeaftalen vil blive tildelt ved anvendelse af miniudbud (fornyet konkurrenceudsættelse). Opgaver omfattet af rammeaftalen kan variere i art og omfang. Omfanget af ydelser, der indgår i den konkrete opgave, vil fremgå af den pågældende honoraraftale samt den dertilhørende opgavebeskrivelse.
Ejendomsstyrelsen gennemfører udbuddet som et offentligt udbud efter reglerne i udbudslovens afsnit II. Rammeaftalen udbydes ikke i særskilte delkontrakter, idet Ejendomsstyrelsen ikke har vurderet det fordelagtigt at foretage en opdeling af rådgivningsydelserne hverken geografisk eller pr. fagområde. Rammeaftalen omfatter primært sammenhængende og ensartede rådgivningsydelser, som ikke naturligt lader sig opdele. Derudover er det bekosteligt at udføre opgaver i Arktis, hvorfor det af hensyn til rådgivernes afløb på rammeaftalen, samt de logistiske udfordringer på lokaliteten, er vurderet, at rådgiverne på Rammeaftalen skal have mulighed for at kunne udføre komplette rådgivningsydelser indeholdende flere fagområder i det snævre tidsrum, hvor der er adgang til lokaliteten. For så vidt angår den geografiske placering af rådgivningsydelserne kan det ikke på forhånd udledes, hvilke rådgivningsydelser der skal udføres på hvilke lokaliteter i Arktis, hvorfor det ligeledes af
hensyn til rådgivernes afløb på Rammeaftalen ikke vurderes fordelagtigt at foretage en sådan opdeling.
Rammeaftalen er udbudt med en option på forlængelse i op til 24 måneder, dog maksimalt med 12 måneder pr. forlængelse
1) Deltagelse i udbuddet kan kun ske elektronisk via ordregivers anvendte elektroniske udbudssysten, iBinder, jf. pkt. I.3), hvor der er indsat link. For adgang til udbudsmaterialet skal tilbudsgiver være registreret som bruger. Registrering er vederlagsfri. Såfremt tilbudsgiver oplever problemer med systemet, kan iBinders support kontaktes på mail via support@ibinder.dk eller telefon (+45) 89 88 78 30.
2) Såfremt tilbuddet indeholder flere udgaver (versioner) af det samme dokument, vil den seneste uploadede udgave være gældende. Det samme gør sig gældende, såfremt tilbudsgiver har uploaded flere tilbud.
3) Al kommunikation i forbindelse med udbudsproceduren, herunder spørgsmål og svar, skal ske via det elektroniske udbudssystem, iBinder. Det er tilbudsgivers ansvar at holde sig opdateret om eventuelle offentliggørelser på iBinder.
4) Tilbudsgiveren vil blive udelukket fra deltagelse i udbudsproceduren, hvis tilbudsgiveren er omfattet af de i udbudsloven § § 135 og 136 nævnte obligatoriske udelukkelsesgrunde, samt samtlige frivillige udelukkelsesgrunde anført i udbudslovens § 137, herunder vedrørende tilsidesættelse af visse forpligtelser, jf. nr. 1, forhold vedr. insolvens/konkurs el. lign., jf. nr. 2, alvorlige pligtforsømmelser, jf. nr. 3, aftale mhp. konkurrencefordrejning, jf. nr. 4, mislighold af tidligere offentlig kontrakt, jf. nr. 5, uretmæssig påvirkning af ordregivers beslutningsproces, jf. nr. 6 og ubetalt forfalden gæld til det offentlige under 100 000 DKK, jf. nr. 7, medmindre tilbudsgiver har fremlagt tilstrækkelig dokumentation for, at denne er pålidelig i overensstemmelse med udbudsloven § 138.
5) Før Ejendomsstyrelsens beslutning om tildeling af rammeaftalen, skal Ejendomsstyrelsen kræve, at den tilbudsgiver, som Ejendomsstyrelsen har til hensigt at tildele rammeaftalen, fremlægger dokumentation for de oplysninger, der er afgivet i det fælles europæiske udbudsdokument, jf. udbudslovens § 159, stk. 2. Tilbudsgiver skal have en passende frist til fremlæggelse af dokumentationen. Dokumentationen vedrører de i udbudsbekendtgørelsen stillede krav til tilbudsgivernes personlige forhold, tekniske og faglige formåen samt økonomiske og finansielle formåen. Tilbudsgiver skal fremsende følgende oplysninger vedrørende udelukkelse og egnethed:
- Tilbudsgivers personlige forhold: Serviceattest eller tilsvarende dokumentation udstedt inden for de seneste 6 måneder før tilbudsfristen.
- Tilbudsgivers økonomiske og finansielle formåen: Årsregnskaber eller lignende dokumentation, herunder revisorpåtegnet erklæring vedrørende omsætningen, såfremt denne ikke fremgår af årsregnskabet. Hvis oplysningerne fremgår af tilbudsgivers offentliggjorte årsrapporter, er det ikke nødvendigt at fremsende ovenstående dokumentation.
- Konsortieerklæring, såfremt tilbudsgiver er en sammenslutning af virksomheder. Ejendomsstyrelsen forbeholder sig ligeledes retten til på ethvert tidspunkt i udbudsproceduren at indhente ovennævnte dokumentation, såfremt dette vurderes nødvendigt for, at proceduren gennemføres korrekt, jf. udbudsloven § 151, stk. 2.


Winner: Cowi A/S
Award value: 30000000
Number of bids: 2